cyanic-selkie/wikianc huggingface dataset:
Reaktsiooni järk
Nullindat järku võrrand
Reaktsioon toimub tahkete koobalti osakeste pinnal. Hüpokloriti osakesed lahusest peavad adsorbeeruma koobalti pinnal olevatesse aktiivtsentritesse, kus toimub hüpokloriti lagundamine. Aktiivtsentreid on aga ainult teatud kindel hulk, seega nii kaua kui kõik tsentrid on täitunud, ei ole vahet, kui suur on hüpokloriti kontsentratsioon lahuses, sest rohkem osakesi pinnale adsorbeeruda ei saa. Selline ongi olukord, kus reaktsiooni kiirus ei sõltu reagendi kontsentratsioonist lahuses.
Kirjeldatud juhul ei mängi rolli kontsentratsioon, küll aga katalüsaatori pind. See tekitab olukorra, kus OCl- lagunemine kindla pindalaga katalüsaatori peal toimub konstantse kiirusega väga paljude erinevate kontsentratsioonide juures. Kui reaktsioon jõuab lõpule, siis eelkirjeldatu enam ei kehti, sest OCl- kontsentratsioon määrab ära aktiivtsentrite täitumise kiiruse ning reaktsioon pole enam kontsentratsioonist sõltumatu, seega pole ta ka enam nullindat järku.
Selline reaktsioon võib, aga ei pea olema kujul
. pisi|400x400px|Nullindat järku reaktsiooni poolestusaeg Kuna tegu on nullindat järku reaktsiooniga, siis saab võrrandi kirjutada selle diferentsiaalkujul
,
kus [A] on lähteaine A kontsentratsioon. Kuna [A]0=1, siis saab võrrandit lihtsustada
-d[A]=kdt.
Selle võrrandi integraalkuju on
Kuna [A0] on konstant, siis on võimalik võrrand viia sirge kujule.
Sellise reaktsiooni poolestusaeg on proportsionaalne reagendi algkontsentratsiooniga [A0].
N-järku võrrand
N-järku reaktsiooni kiirusvõrrand on kineetilise võrrandi üldkuju, mida saab rakendada igat järku võrrandite peal (välja arvatud esimest järku võrrand), kuid tuleb silmas pidada, et eri järku võrrandeid ei ole lõpmatult palju.
.
Kui reaktsioon ei ole esimest järku, siis integreerides saame võrrandi
Sellest reaktsioonist saab avaldada ka poolestusaja
Sellistel juhtudel võib n omada väärtusi, mis on täisarvud või ka murrud.
Reaktsiooni järgu määramine
pisi|N2O5 Reaktsiooni järku määratakse enamasti eksperimentaalselt ning seda võib teha mitmel viisil. Siin on kirjeldatud kolme peamist viisi.
Algkiiruste meetod
Selleks, et leida astendaja m väärtust võib kasutada algkiiruste meetodit. Selleks on vaja kindlaks määrata N2O5 algkontsentratsioon ning jälgida reagendi lagunemiskiirust reaktsiooni jooksul. Pärast seda saab reaktsiooni korrata teiste N2O5 kontsentratsioonidega. Mõõtes mitu korda lagunemise kiirust ja võrreldes seda teiste kontsentratsioonidega on võimalik leida reaktsiooni järk.
Näiteks määrame dilämmastikpentdioksiidi lagunemise reaktsiooni järgu 25o kraadi juures.
Selle reaktsiooni kiirust väljendame kujul
.
Esimese mõõtmise tulemuseks saame v=1,4x10−3 M/s ja [A0]=0,020M.
Teise mõõtmise tulemuseks (samal temperatuuril) saame v=7,0x10−4 M/s ja [A0]=0,010M.
Nende tulemused saab panna võrdusse:
Asendades arvud võrrandisse saame:
Pärast reaktsiooni järgu määramise saab soovi korral kindlaks määrata ka reaktsiooni kiiruskonstandi k. Selle leidmiseks tuleb reaktsiooni järk sisestada algsesse kineetilisse võrrandisse.
Kasutades näitest leitud suurusi, saame k=0,070 s−1.
Integraali meetod
See meetod hõlmab reaktsiooni jälgimist mitme poolestusaja jooksul eri kontsentratsioonide juures. Teades algkontsentratsiooni [A0] ning jälgides reagendi kontsentratsiooni [A] muutumist reaktsiooni jooksul saab leida [A] kontsentratsioonid poolestusajal. Saadud tulemuste põhjal saab kontrollida, milliste muutujate juures on kontsentratsiooni ja aja sõltuvus sirge ning kuidas sõltub poolestusaeg reagendi kontsentratsioonist. Kuna eri järku reaktsioonide sõltuvused on erineva (matemaatilise) kujuga, on sõltuvust teades võimalik kindlaks määrata reaktsiooni järk.
Osalise üleujutamise meetod
pisi|400x400px|Võttes sama hulga ära nii A-lt kui B-lt jääb B peaaegu samaks Nimes sisalduv "osaline" viitab sellele, et selle meetodiga on võimalik kindlaks määrata järk mingi reagendi suhtes. Ühe reagendi järku saab määrata siis, kui teised reagendid on väga suures liias. Kui muud reagendid on väga suures liias, siis on nende kontsentratsioon reaktsiooni jooksul konstantne võrreldes uuritava reagendi kontsentratsiooniga (tegelikult nad muidugi muutuvad).
Sellist reaktsiooni kutsutakse pseudo esimest järku reaktsiooniks, sest teda saab kirjeldada esimest järku reaktsiooni võrranditega, aga ainult siis kui kõik reagendid peale ühe on suures liias.
Kui toimub reaktsioon
,
siis kineetiline võrrand on kujul
.
v=k'[A]^a, kus k'=k*[B]^b,
kus k' on pseudo esimest järku võrrandi kiiruskonstant, mis sisaldab [B]-d, mis on samuti konstant.
Ameerika Eestlane
Ameerika Eestlane oli 1925 USA-s New Yorgis ilmunud väliseesti ajakiri. Ajakirja andis välja kirjastusühisus Ameerika Eestlane. Ajakirja ilmus 28 numbrit. Ajakiri ilmus vastukaaluks kommunistlikule ajalehele Uus Ilm.
Tuhala kirik
Tuhala Kaarli kirik on kirik Kose vallas Kata külas endises Tuhala vallas.
Kirikut kasutab EELK Tuhala Kaarli kogudus.
Kirik ehitati aastatel 1775–1777. Tuhala mõisniku Carl Johann Mellini järgi sai see nimeks Kaarli kirik. 1863. aastal ehitati barokne kirik teatud määral uusgooti stiilis ümber. Kiriku läänekülge lisati massiivne torn.
Eestis ainukordne kantsel-altar on vanem kui kirik ise, see on pärit Tuhala kalmistul asunud jutlusekabelist ning valminud umbes 1600. aastal.
Orel on toodud Kose kirikust, selle valmistas 1849. aastal Gustav Normann.
Tea Party liikumine
pisi|225px|[[Gadsdeni lipp on levinud Tea Party liikumise sümbol]] Tea Party liikumine on Ameerika Ühendriikides tekkinud konservatiivne ja libertaristlik ühiskondlik-poliitiline liikumine.
Liikumist on nimetatud ka populistlikuks. Tea Party liikumine on välja kasvanud 2009. aastal alanud valitsuse majanduspoliitika vastu suunatud kohalikest ja üleriigilistest protestidest. Nime on liikumine võtnud 1773. aastal toimunud Bostoni teejoomise järgi.
Teeparteilased ise väidavad end olevat spontaanselt tekkinud rohujuuretasandi liikumise, kuid levinud on ka väited, et tegemist on näitega kunstlikult tekitatud rohujuuretasandi liikumisest (astroturfing).
Tea Party aktivistid rõhutavad, et liikumine on poliitilistest parteidest sõltumatu, kuid järjest enam on leidnud tõendamist, et Tea Party liikumisel on tugevad seosed Vabariikliku Parteiga.
Tea Party protestid
Esimesed Tea Party nime kasutanud kohaliku tasandi protestiaktsioonid toimusid 2009. aasta alguses. Väidetavalt andis protestiliikumise üleriigilisele levikule otsustava tõuke telekanali CNBC majandustoimetaja Rick Santelli. 19. veebruaril 2009 toimunud teleesinemisel Chicago börsihoones kritiseeris ta teravalt Barack Obama administratsiooni plaani refinantseerida hüpoteeke. Santelli tegi ettepaneku korraldada Chicago börsis "teejoomine" (vihje ajaloolisele Bostoni teejoomisele).
Santelli esinemise järel toimus suhtlusmeedia vahendusel sarnaselt mõtlevate inimeste kiire mobiliseerumine. Peagi jõudsid Tea Party liikumise ideed konservatiivse telekanali Fox News Channeli vahendusel üleriigilisele areenile.
15. aprillil toimus esimene üleriigiline Tax Day Protest, mille käigus 200 USA linnas avaldasid valitsuse maksupoliitika vastu meelt 250 000 kuni 500 000 inimest.
Tea Party liikumise protestid on olnud valdavalt suunatud president Obama administratsiooni poliitikate vastu.
Protestide peamisteks sihtmärkideks on olnud valitsuse maksupoliitika, stiimuli- ja abipaketid majanduse elavdamiseks ja suurfirmade päästmiseks, samuti Obama administratsiooni tervishoiureform.
Toetajaskond
2010. aasta Gallupi küsitlus näitas, et demograafiliste näitajate poolest ei erine Tea Party liikumise toetajaskond oluliselt USA üldistest näitajatest, küll aga võib öelda, et liikumise toetajad on keskmisest konservatiivsemate vaadetega ning suure tõenäosusega toetavad Vabariiklikku Parteid. Bloombergi küsitluse kohaselt on liikumise toetajate seas keskmiselt enam fundamentalistlikke kristlasi.
Tea Party liikumises osalejate ning nende toetajate koguhulka on raske hinnata. Küsitlused näitavad, et avalik arvamus on liikumise suhtes vastakatel seisukohtadel. Gallupi poolt 2011. aprillis läbi viidud uuringu järgi suhtus 47% ameeriklastest liikumisse pigem negatiivselt ja 33% pigem positiivselt. Sarnaselt riigile tervikuna, lõhestab suhtumine Tea Party liikumisse ka Vabariiklikku Parteid – umbes pool partei toetajaskonnast pigem pooldab liikumise seisukohti ning pooled suhtuvad teeparteilastesse jahedalt või on liikumise vastu.
Juhtimine ja grupid
Tea Party liikumisel puudub keskne juhtorgan, pigem koosneb see paljudest lõdvalt seotud kohaliku ning üleriikliku tasandi gruppidest ning organisatsioonidest. Neist mõjukaimad on Tea Party Patriots, Americans for Prosperity, Tea Party Nation, FreedomWorks ja Tea Party Express. Tea Party Patriots nimetab end liikumise ametlikuks koduks.
Tea Party liikumisel on Ameerika Ühendriikide Kongressi juures oma fraktsioon (caucus). Selle juhiks Michelle Bachmann. Tea Party fraktsioon on tekitanud liikumise toetajate seas vastakaid tundeid, osad teeparteilased kahtlustavad, et fraktsiooni kaudu üritab Vabariiklik Partei liikumist "kaaperdada".
Liikumise vaated
Tea Party liikumist peetakse vaadetelt konservatiivseks ning libertaristlikuks. Liikumine toetab muuhulgas konservatiivset eelarvepoliitikat, maksude alandamist, riigi väiksemat sekkumist majandusse, traditsioonilisi pereväärtusi, illegaalse immigratsiooni tõkestamist. Tea Party vaadetes on kesksel kohal USA konstitutsiooni sõnasõnaline tõlgendamine, nende käsitlus konstitutsioonist on originalistlik.
Teeparteilased nõuavad valitsussektori kärpimist, piiri panemist eelarvedefitsiidile ning leiavad, et riigipoolsed ergutus- ja abipaketid on ebaseaduslikud.
Rahastamine
Tea Party liikumist rahastatakse annetustest. Paljud liikumist toetavad organisatsioonid on registreeritud USA seaduste järgi kui mittetulundusühingud (tüüp 501(c)) ja sellised organisatsioonid pole kohustatud esitama andmeid annetajate kohta.
Laialt levinud kahtlustuste kohaselt on liikumise olulisteks rahastajateks töösturitest vennad David ja Charles Koch ning nende firma Koch Industries, Kochid ise on igasugust otsest rahalist toetamist eitanud.
Mõju valimistele
2010. aasta Kongressi vahevalimistel omasid New York Timesi väitel vähemalt 138 kandidaati märkimisväärset Tea Party toetust, seejuures kuulusid nad kõik Vabariiklikku Parteisse. Kongressi pääses neist siiski vaid umbes kolmandik.
2012. aasta USA presidendivalimiste Vabariikliku Partei eelvalimistel osales mitmeid Tea Party liikumisega rohkem või vähem seotud poliitikuid: Herman Cain, Michelle Bachmann, Ron Paul, Rick Perry.
Johann-Aksel Tarbe
Johann-Aksel Tarbe lõpetas Tallinna Reaalkooli aastal 1996. Ta on lõpetanud Eesti Kunstiakadeemia arhitektuurimagistrina aastal 2003 ning ülikooli ajal täiendanud ennast Taanis Aarhusi Arhitektikoolis.
Johann-Aksel Tarbe on Eesti Arhitektide Liidu liige, Eesti Planeerijate Ühingu liige ning Eesti Ehituskonsultatsiooniettevõtete Liidu juhatuse liige aastast 2018.
Gutenberg an der Raabklamm
thumb|
Gutenberg an der Raabklamm oli vald Austrias Steiermargi liidumaal Weizi ringkonnas. 2015. aastast on see Gutenberg-Stenzengreithi valla osa.
Veremänd
Veremänd oli mänd Tallinnas, praeguse Rahumäe tee 4 krundil. Mänd sai nime selle järgi, et karistussalklased poosid selle männi otsa mitmeid 1905.–1907. aasta revolutsioonist osavõtjaid. Mänd hävis 1930. aasta talvel.
Iminenase lahing
Iminenase lahing oli kokkupõrge, mille ühel poolel olid Mali ja Prantsusmaa väed ning teisel poolel džihadistid (Ühtsuse ja Džihaadi Liikumine Lääne-Aafrikas (MOJWA) ja Al-Mulathameen). Valitsusvägede sõnul lõppes lahing islamistide ülekaaluka kaotusega, hukkus 52 terroristi ning mitte ühtegi valitsusväelast. Lahing leidis aset 2013. aasta veebruari lõpust märtsi alguseni Gao linna läedal.
Pornaineni vald
Pornainen on vald Soomes Uusimaa maakonnas.
Hooneühistu
Hooneühistu on tulundusühistu üks liikidest, mille eesmärk on oma liikmete majanduslike huvide toetamine. Hooneühistu eesmärk saavutatakse kinnisasja või hoonestusõiguse ning selle osaks oleva hoone omamisel ja valitsemisel ühise majandustegevuse kaudu. Ühtlasi võimaldab hooneühistu selle liikmetele ainukasutust hoone kindlaksmääratud osade üle. Hooneühistuid reguleerib hooneühistuseadus, lisaks kohaldatakse hooneühistu suhtes tulundusühistuseaduses sätestatut, kui hooneühistuseadusest ei tulene teisiti.
Hooneühistuseadus
2004. aasta suvel vastu võetud hooneühistuseadus (HÜS) jõustus 1. jaanuaril 2005. Seadusega loodi ühtne õiguslik raamistik eraõiguslikele juriidilistele isikutele, kes annavad nii elu- kui ka mitteeluruume oma liikmete ainukasutusse. Seaduse peamine eesmärk on tagada hooneühistu liikmete ja nendega varalistes suhetes olevate isikute huvide mitmekülgsem kaitse, kuivõrd varasem regulatsioon võimaldas kuritarvitust nii liikmete nimekirjade pidamisel kui ka eluruumide kasutusõiguste tagamisel.
Enne HÜS-i jõustumist reguleeris elamuühistutele kuuluvates hoonetes eluruumide kasutusse andmist ning ühistu liikmete õigusi ja kohustusi elamuseadus. Täielikult puudus aga mitteeluruumide kasutusse andmist reguleeriv normistik. Kuna uue seadusega sooviti laiendada varasemate ühistute tegevust ka mitteeluruumide kasutusse andmisele, otsustati asendada vanas õigusaktis olnud nimetus „elamuühistu“ selguse huvides uue nimetusega „hooneühistu“. Arvestades, et hooneühistute eesmärk on võimaldada oma liikmetele ruumide kasutusõigusi, mis on lähedasem tulundusühistute kontseptsioonile, sidus seadusandja hooneühistule kohaldatava regulatsiooni HÜS-is sätestamata küsimustes mittetulundusühingute seaduse asemel tulundusühistuseadusega.
Hooneühistu liikmesus
Hooneühistu liikmeks astumisel kohaldatakse tulundusühistuseaduse 3. peatüki 1. jaos sätestatut: ühistu liikmeks astumise tingimused, avalduse esitamise kord, vastuvõtmise otsustamine ja keeldumise alused. Ilma liikmeks vastuvõtmise menetluseta on võimalik liikmeks saada juhul, kui liikmesus võõrandatakse või päritakse liikme surma korral.
Liikmeks saamise peab äriregistris registreerima. Huvitatud isik esitab selleks notarile omandiõigust tõendavad dokumendid, notar omakorda esitab äriregistrile hooneühistuseaduse § 6 lg 3 sätestatud andmete muudatused.
Hooneühistu liikmesusega kaasnevad õigused ja kohustused. Hooneühistuseaduse § 2 lg 2 kohaselt on liikmetel hoonejaotusplaani järgi neile ainukasutamiseks määratud hooneosa, millega on liikmete õigused ja kohustused seotud.
Hooneühistu liige on muu hulgas kohustatud hoidma korras nii ainu- kui ka ühiskasutuses olevat hooneosa ja kinnisasja osi, hoiduma tegevusest, mis ületab tavakasutusest tekkivad mõjud, ise taludes mõjusid, mis jäävad eelnimetatu piiridesse. Liige peab võimaldama ka ainukasutuses olevat hooneosa kasutada teistel isikutel, ühiskasutatavate hooneosade korrashoiu eesmärgil, kui see on vajalik. Hooneühistu liige on kohustatud tasuma liikmemaksu, liikmemaksu ulatus on kindlaks määratud hooneühistuseaduse §-s 13. Liige peab ka tagama, et tema perekonnaliikmed, ajutised elanikud ja teised liikme ainukasutuses olevat hooneosa kasutavad isikud tagavad samuti hoone korrashoiu.
Kõik liikmesusega seotud tehingud, muu hulgas müügi-, pandi- ja loovutamistehingud, peavad olema notariaalselt tõestatud. Hooneühistu liikmeks saab omandaja lepingu notariaalsel tõestamisel.
Kõik liikmete andmed, muu hulgas nimi või nimetus, isiku- või registrikood ning muud seadusega sätestatud andmed, kantakse liikmete nimekirja.
Hooneühistu lõpetamine
Hooneühistu lõpetamiseks vaja kõigi hooneühistu liikmete nõusolekut. Hooneühistu lõpetamisele kohaldatakse peale hooneühistuseaduse ka tulundusühistuseaduse 5. peatükki „Ühistu lõpetamine“, välja arvatud § 74.
Tulundusühistu lõpetamise alused on üldkoosoleku otsus, kohtulahend, ühistu pankrot, ühistu pankrotimenetluse raugemine enne pankroti väljakuulutamist, tähtaja möödumine, kui ühistu oli tähtajaline ning teistel seaduse või põhikirjaga ettenähtud alustel.
Methone
Methone (vanakreeka Μεθώνη) oli üks alküoniididest, titaan Alkyoneuse tütar vanakreeka mütoloogias.
Tema järgi sai nime Saturni kaaslane Methone.
Mimas
Mimas võib tähendada järgmist:
Hooneühistu
Hooneühistu lõpetamine
Tulundusühistuseaduse § 93 lg 1 ettenähtud ajal pärast likvideerimist esitavad likvideerijad avalduse ühistu kustutamiseks äriregistrist. Avaldus esitatakse koos lõppbilansi ja varajaotusplaaniga. Lõpetatud ühistu dokumentide säilitamiseks antakse need hoiule likvideerijale, arhiivipidajale või muule usaldusväärsele isikule.
Sageli jagatakse pärast hooneühistu tegevuse lõpetamist elamud osadeks. Elamud jaotatakse käibevõimelisemateks korteriomanditeks.
Hooneühistute kasutamine ja ajalugu
Hooneühistute ajalugu võib seostada Eesti NSV perioodiga, mil sai alguse enamik praegusi eksisteerivaid hooneühistuid. Elamispindade arvu suurendamiseks oli nõukogude ajal lubatud inimestel asutada elamukooperatiive, mille liikmed riigi abil elamuid juurde ehitasid. Valminud elamud kuulusid kooperatiivile ning kooperatiivi liikmed said enda kasutusse korteri selles elamus. Korter vastas liikme enda panusele, selle panuse nimetus oli osak kooperatiivis.
Hooneühistuseadus jõustus aastal 2005. Hooneühistuna kasutatavaid kortereid pole palju. Enamasti majandavad hooneühistud garaažibokse. Selle põhjal võib järeldada, et seadusandja on hinnanud garaažibokside väärtust piisavaks, et teha kohustuslikuks selle võõrandajale ja omandajale notari nõustamine.
Eestis vastab hooneühistu oma sisult Austria korteriomandi omale. Korteriomand tähendab Austrias kindlate piiritletud hooneosade ainukasutusõigust kui piiratud asjaõigust ning korteriomanike ühisuse puhul on tegu juriidilise isikuga.
Rethem
Rethem on linn Saksamaal Alam-Saksi liidumaal Heidekreisi kreisis.
Ēdole vald
pisi|Valla maastik Ēdole vald (läti keeles Ēdoles pagasts) on vald Lätis Kuldīga piirkonnas. Vald piirneb sama piirkonna Alsunga, Īvande ja Padure vallaga, samuti ka Ventspilsi piirkonna Zirase ja Zlēkase vallaga.
Progümnaasium
Progümnaasium on koolihariduse aste, mis eelneb gümnaasiumile.
Eesti
1934. aasta keskkoolide seaduse (SK VI 1938, 1, 4) järgi oli progümnaasium viieklassiline "keskkool" (tänapäeva mõistes põhikool), mis järgnes algkooli neljanda klassi lõpetamisele (paralleelne "keskkooli" liik oli reaalkool, mis oli kolmeklassiline ja järgnes algkooli kuuendale klassile).
Progümmnaasiumi lõpetanuil oli õigus (sarnaselt reaalkooli lõpetanutega) astuda gümnaasiumi ehk hakata tänapäeva mõistes omandama keskharidust.
Ēdole vald
Valla pindala on 144 km². 2016. aasta seisuga elas seal 901 inimest. Aastal 2011 elas vallas 927 lätlast, 4 venelast, 5 valgevenelast, 2 ukrainlast, 1 poolakas ja 8 leedulast. Valla keskus on Ēdole küla, vallamaja asub aadressil Dārza iela 6. Vallavanemaks on Anda Upleja.
Tsaariajal oli valla saksakeelne nimekuju Edwahlen. Aastal 1935 oli valla pindala 162,5 km² ja seal oli 2191 elanikku. Aastal 1945 moodustati vallas Ēdole, Kāpi ja Tērande külanõukogud, aastal 1949 aga vald likvideeriti. Aastal 1951 liideti Ēdole külanõukoguga likvideeritav Kāpi külanõukogu ja Tērande külanõukogu Mitšurini nimelise kolhoosi maad. Aastal 1977 liideti sellega likvideeritav Īvande külanõukogu. Aastal 1990 muudeti Ēdole külanõukogu vallaks, millest aastal 1992 eraldus Īvande vald. 2009. aastast kuulub vald Kuldīga piirkonda.
Kultuurimälestistest on riikliku kaitse all Lielīvande mõisa trepid, Ēdole luteri kirik ja selle kabel (sealhulgas kantsel, altar, lühter ja selle klaasdetailid, orel, noodivihik,orelirõdu ja selle maalingud), Ēdole loss, seda ümbritsev kindlustiste vöönd ja mõisa park, Ēdole muinaskalmed, Ēdole piiskopilinnus ja Ķaupi muinaskalmed. Kohaliku kaitse all on Strujase muinaskalmed, Sedļi muinaskalmed, hiiepaik Pūjalgase Kirikumägi, Pūjalgase linnamägi ja Smiltnieki muinaskalmed.
Suuremad jõed on Užava jõgi ja valla kirdepiiril voolav Venta jõgi. Valla kõrgeim koht on Pūjalgase linnamäe lähistel asuv Kaušase mägi (Kaušu kalns), mis ulatub 98, 6 m üle merepinna. Looduskaitse all on arvukalt nimetuid põlispuid. Lisaks jääb valla aladele ka Pinki järve maastikukaitseala.
Vallas on üks küla. Valla keskus Ēdole on staatusega lielciems ja seal oli 2018. aastal 389 elanikku. Ülejäänud valla elanikud elasid külade koosseisu mitte kuuluvates taludes.
Rethem
Linna pindala on 33,76 km². 31. detsembril 2017 elas seal 2326 inimest. Linn asub Alleri jõe ääres, umbes 25 km Bad Fallingbostelist edelas ja 18 km Verdenist kagus. Linnas toimusid 10.–11. aprillil 1945 rasked lahingud Briti ja Saksa üksuste vahel raskete kaotustega mõlemale poolele. Enamus saksa sõdureid olid nooremad kui 23 aastat.
Poeglaste gümnaasium
Poeglaste gümnaasium on olnud mitme kooli nime osa.
Aiajooksik
Aiajooksik (Carabus nemoralis) on mardikaliste seltsi kuuluv putukaliik.
Putukat on ka Eestis.
Umblu Records
Umblu Records on 2001 asutatud Eesti plaadifirma.
Ta on plaadistanud näiteks artisti Sofia Rubina ja ansambli Röövel Ööbik laule.
Ettevõtte juhatajad on Rain Lõhmus ja Raul Saaremets.
Foreigner
thumb Foreigner on briti-ameerika rokkansambel, mille moodustasid 1976. aastal New Yorgis Mick Jones, endine King Crimsoni liige Ian McDonald ja ameerika laulja Lou Gramm. Ansambli albumeid on müüdud maailmas üle 70 miljoni. Ansambli tuntuimad laulud on "Cold as Ice", "Waiting for a Girl Like You" ja "I Want to Know What Love Is".
2005. aastast on ansambli laulja Kelly Hansen.
Detsembris 2007 esines Foreigner Tallinnas Saku Suurhallis.
Lõhelised
Lõhelised (Salmoniformes) on luukalade selts.
Klassifikatsioon
Lõheliste seltsi klassifitseeritakse üks luukalade sugukond:
Välislingid
Selles artiklis on kasutatud prantsuskeelset artiklit fr:Salmonidae seisuga 01.01.2014.
Hamsterlased
Hamsterlased (Cricetidae) on sugukond näriliste seltsis, imetajate klassis.
Retsentseid hamsterlasi on 112 perekonda kokku 580 liigiga.
Eesti liigid
Eestis elab 9 liiki hamsterlasi.
Sänna vald
Sänna vald (saksa keeles Sennen) oli vald Võrumaal Rõuge kihelkonnas. Vald eksisteeris 1866–1893 ja siis liideti see vald Rõuge vallaga.
Tuur (tööriist)
Tuur (ka: jäätuur) on ümmargusest puuvarrest ja varre otsa liidetud raudterast talipüügiriist, millega vanasti tehti jää sisse auke.
Vene Romansi Klubi
Vene Romansi Klubi on Tallinnas aadressil Kaarli puiestee 9 tegutsev klubi, õiguslikult mittetulundusühing. Klubi eesmärkide seas on tutvustada vene romanssi kui žanrit. Klubi korraldab mitmesuguseid üritusi, sh aastast 2000 Isabella Jurjevi nimelist rahvusvahelist vene romansi võistlust.
Klubi asutati 1997.
Naljaleht (raamat)
Naljaleht oli huumori- ja satiiriraamat, mis ilmus 1924. aastal Tartus. Raamat trükiti J. Raudsepp'a trükikojas. Naljalehe sisuks oli tõlgitud Mark Twaini jutustusi "Linnukasvatusest", mis olid kirjutatud linnukasvatuse seltsile, ja "Mõnda toatüdrukust", lisaks naljad.
Buchholz (Aller)
Buchholz on vald Saksamaal Alam-Saksi liidumaal Heidekreisi kreisis. Valla pindala on 27,7 km². 31. detsembril 2017 elas seal 2124 inimest.
Transdanubien
Transdanubien on saksa kõnekeelne sõna, mis viitab Austria pealinna Viini XXI (Floridsdorf) ja XXII (Donaustadt) ringkonnale. Need on ainukesed linnaosad, mis asuvad Doonau jõe vasakul kaldal linna idapoolses servas.
Stenzengreith
Stenzengreith oli vald Austrias Steiermargi liidumaal Weizi ringkonnas. 2015. aastast on see Gutenberg-Stenzengreithi valla osa.
Autonoomne Eestimaa kubermang
Autonoomne Eestimaa kubermang oli 1917. aastal pärast Veebruarirevolutsiooni autonoomia saanud Eestimaa kubermang Venemaa riigi koosseisus.
Venemaa Ajutine Valitsus määras 18. märtsil ukj / 5. märtsil vkj 1917. aastal Jaan Poska Eestimaa kubermangukomissariks, varem oli Eestimaa kubermangu Eestimaa kubermanguvalitsuse juhiks Eestimaa kuberner.
Eesti rahvuslikud ringkonnad hakkasid taotlema Liivimaa kubermangu eestlastega asustatud alade liitmist Eestimaa kubermanguga ning ühtse autonoomse rahvuskubermangu moodustamist, mis seaduseelnõuna ka Venemaa Ajutisele Valitsusele läkitati. Tartlased käisid välja ka eraldiseisva Põhja-Liivimaa kubermangu moodustamise idee keskusega Tartus. Venemaa Ajutisele Valitsusele surve avaldamiseks uue omavalitsuse projekti kiiremaks vastuvõtmiseks organiseeriti 8. aprillil (26. märtsil vkj) 1917 Petrogradi Eesti Vabariikliku Liidu eestvedamisel Petrogradis u 40 000 (neist u 15 000 sõjaväelased) osalejaga eestlaste demonstratsioon Petrogradis.
Administratiivse valitsuse ja kohaliku omavalitsuse ajutise korra määrus
12. aprillil (30. märts vkj) 1917. aastal kinnitas Venemaa Ajutine Valitsus määruse "Eesti kubermangu administratiivse valitsuse ja kohaliku omavalitsuse ajutise korra kohta", millega Liivimaa kubermangu Saare maakond, Pärnu maakond, Tartu maakond, Viljandi maakond ja Võru maakond liideti Eestimaa kubermanguga, mille koosseisus olid Lääne maakond, Harju maakond, Järva maakond, Viru maakond. Väljapoole autonoomset Eestimaa kubermangu jäid vaid Narva, Valga ja Setumaa.
Buber
Buber on mitme inimese perekonnanimi ja vähemalt ühe taevakeha nimetus.
Autonoomne Eestimaa kubermang
Administratiivse valitsuse ja kohaliku omavalitsuse ajutise korra määrus
Eestimaa kubermangu riigihaldus jagunes väiksemateks autonoomseteks haldusühikuteks: linnad, maakonnad, vallad, alevid. Igal ühikul oli oma nõukogu (linnavolikogu, maakonnanõukogu, vallanõukogu, alevivolikogu) ning täitevorganiks valitsus (linnavalitsus, maavalitsus, alevivalitsus, vallavalitsus). Nõukogud kui valitsused tegutsesid kollegiaalsete asutistena.
1917. aasta suvel teatasid narvalasedki soovist ühendada Narva Eestimaa kubermanguga. Rahvahääletus Narva kuuluvuse asjus viidi läbi 10. detsembril 1917. Ligikaudu 80% osavõtnutest soovis Narva ühendamist Eestiga. 21. detsembril 1917 tunnistas seda otsust (Narva ja Jaanilinna eraldumist Jamburgi maakonnast ja eraldi Narva maakonna loomist, mis koosnes Narvast ja Jaanilinnast) ka Eestimaa Nõukogude Täitevkomitee.
Kubermangukomissar
Venemaa Ajutise Valitsuse määratud Eestimaa kubermangukomissar Jaan Poska ja tema 2 abi (üks neist endise Põhja-Liivimaa juhtimiseks) jäi endiselt Ajutise Valitsuse poolt määratavaks, kuid ta sai siseküsimustes suurema otsustusõiguse.
Ajutine Maanõukogu
Nõuandva organina oli ette nähtud maanõukogude ja linnavolikogude saadikutest moodustatav Eestimaa Kubermangu Ajutine Maanõukogu, mis valiti 5. juunil (23. mail vkj) 1917. aastal.
Eesti Maavalitsus
Vastavalt Venemaa Ajutise Valitsuse määrusele moodustati Eestimaa kubermangu valitsemiseks Eesti Ajutine Maanõukogu ja selle täidesaatev organ Eesti Ajutine Maavalitsus. Ajutine Maavalitsus alustas varade ülevõtmist Eestimaa kubermanguvalitsuselt 22. augustil 1917.
Pärast Oktoobrirevolutsiooni, 9. novembril 1917 (27. oktoobril vkj) võttis Viktor Kingissepp kubermangukomissar Jaan Poskalt võimu üle ja Eestimaa kubermangu hakkas juhtima Eestimaa Nõukogude Täitevkomitee. 25. novembril (vkj 12. novembril) võttis Täitevkomitee vastu otsuse ka Ajutise Maanõukogu laialisaatmise kohta. 28. novembril (15. novembril vkj) pidas Ajutine Maanõukogu erakorralise koosoleku, kus kuulutati end kõrgeimaks võimuks Eestis kuni Eesti Asutava Kogu kokkukutsumiseni, enne kui ta lõplikult laiali saadeti.
Saksa okupatsioonivõim Vene Ajutise Valitsuse määrust Autonoomse Eestimaa kubermangu loomisest, ei tunnistanud ja taastas Eestimaa ja Liivimaa kubermangude endised piirid.
Huvikeskus
Huvikeskus on kooliväline asutus, kus õpilased saavad tegelda mitmesuguste huvitegevustega.
Eesti huvikeskuseid:
SIG P210
SIG P210 (Šveitsi relvajõududes Pistole 49; tsiviilkasutusse mõeldud mudel oli aastani 1957 SP47/8) on Šveitsi poolautomaatpüstol. SIG konstrueeris selle ja tootis seda aastatel 1948–2006 Neuhausen am Rheinfallis Schaffhauseni kantonis.
SIG P210 on terasest valmistatud ning kasutab padrunit 9×19mm Parabellum või 7.65×21mm Parabellum. Šveitsi sõjaväes ja politseis oli see kasutuses aastatel 1949–1975, püstolit on kasutatud ka muudes riikides ja laskespordis.
Aastal 1975 võttis Šveitsi armee P210 asemel kasutusse uue püstoli SIG Sauer P220. Šveitsis toodeti relva edasi kuni 2006. aastani, aastal 2010 tõi Saksamaal asuv SIG Sauer GMBH turule uue mudeli P210 Legend ning aastal 2017 tõi Ameerika Ühendriikides asuv SIG Sauer Inc. müüki mudeli P210A.
Olli Lindholm
Olli Ilari Lindholm (19. märts 1964 Pori – 12. veebruar 2019 Tampere) oli soome rokkmuusik (põhiliselt laulja), helilooja ja luuletaja.
Ta alustas muusikukarjääri 1980. aastal. Ta oli 1981. aastal Poris asutatud rokkansambli Yö ("Öö") asutajaliige ja kuni oma surmani ka ainus algkoosseisu liige. Ta on esinenud ka muudes rokkansamblites ning ka solistina.
Draßmarkt
Draßmarkt on vald (Marktgemeinde) Austrias Burgenlandi liidumaal Oberpullendorfi ringkonnas.
Eduard Pütsepa mälestusvõistlused
Eduard Pütsepa mälestusvõistlused on Eesti noorte spordivõistlused Kreeka-Rooma maadluses.
Esimesed võistlused toimusid 1977.
2018 toimusid 42. võistlused.
Tagamõisa vald
Tagamõisa vald (saksa keeles Taggamois) oli vald Saaremaal Kihelkonna kihelkonnas.
Vald eksisteeris 1866–1892 ja siis liideti see vald Kihelkonna vallaga.
Undla veskijärv
Undla veskijärv on järv Lääne-Viru maakonnas Kadrina vallas Undla ja Kadapiku külas. Veekogu pindala on 1,2 ha. Veekogu kaldajoone pikkus on 1078 m.
Nahkjooksik
Nahkjooksik (Carabus coriaceus) on mardikaliste seltsi kuuluv putukaliik.
Putukat on ka Eestis.
Nahkjooksik on Eesti suurim jooksiklane (pikkus kuni 40 mm).
Kaevekepp
Kaevekepp on otsast teritatud kepp, mida vanasti kasutati nt mugulate väljakaevamiseks, mulla kobestamiseks. Kaevekepp on labida eelkäija.
Hiirlased
Hiirlased (Muridae) on sugukond näriliste seltsis, imetajate klassis.
Eesti liigid
Eestis elab 7 liiki hiirlasi.
Karjalohja vald
Karjalohja oli vald Soomes Uusimaa maakonnas. 2013. aasta alguses liideti see Lohja linnaga.
Oktogoon kuubil
Oktogoon kuubil (vene keeles восьмерик на четверике) on ehitise arhitektuurne lahendus, mille puhul hoone ülemine kaheksanurkse põhiplaaniga osa toetub kuubikujulisele mahule. See hoonetüüp iseloomustab Venemaal 17. ja 18. sajandil püstitatud õigeusu kirikuid (Narõškinite stiilis, Golitsõnite stiilis).
Ajaloost
Algselt kasutati seda lahendust Venemaa puukirikutes. 17. sajandi lõpus oli see saanud standardlahenduseks ka Moskva barokkstiilis kivihoonetes. Kahe erineva geomeetrilise vormi kontrast rõhutas kõrgustesse pürgimist ja sobis dünaamilisust soosiva baroki esteetikaga. Moskva barokkehitistes varieeriti seda tüüpi, kuid tavaline lahendus oli eraldiseisev mitmekorruseline kirik, mis ühendas endas ühtseks tervikuks kellatorni ja kirikuhoone; kuubist võisid eenduda apsiidid ja kirikuruum võis olla lääne suunas pikendatud eeskojaga. Kaheksanurkse hooneosa peal oli omakorda sellesse ruumi avanev ühest või mitmest tornist koosnev korrus kirikukelladega. Oktogoon-kuubil-kirikuid püstitati Venemaa kaugemates provintsides 18. sajandi lõpuni.
Prievidza
Prievidza (ungari Privigye, saksa Priwitz) on linn Slovakkias Trenčíni maakonnas. Asub Nitra vasakul kaldal.
Prievidzat on esmamainitud 1113. aastal.
Linn on Horná Nitra turismipiirkonna keskus.
Catherine Tate
Catherine Jane Ford (sündinud 5. detsembril 1969 Londonis), näitlejanimega Catherine Tate, on inglise näitleja (sh koomik).
Ta on võitnud auhindu BBC-is edastatud omanimelise telekomöödiasarjaga "The Catherine Tate Show" (2004–2007). Telekomöödiasarjas "Catherine Tate's Nan" (2009–2015) kehastas ta vanemat sõgedat naist Joanie Taylorit. Hiljem järgnes kinokomöödiafilm "The Nan Movie" (2022).
Ta on näidelnud filmides "Love and Other Disasters" (2006), "Mrs Ratcliffe's Revolution" (2007), "Gulliver's Travels" (2010), "Monte Carlo" (2011) ja "SuperBob" (2015).
2011. aastast kehastas ta Ameerika Ühendriikide telesarjas "Kontor" Nellie Bertramit.
Aksel Rüütli
Aksel Herman Rüütli (16. juuli 1893 Haaslava vald Kambja kihelkond – 22. veebruar 1976) oli Eesti poliitik, kes valiti Riigikokku Eesti Sotsiaaldemokraatlik Tööliste Partei nimekirjas. Ta oli III Riigikogu koosseisus. Ta astus tagasi 15. oktoobril 1926 ja tema asemel asus Riigikogusse Mart Adamson.
Hukkunud politseinike mälestusmärk
pisi|Hukkunud politseinike mälestusmärk (august 2015) Hukkunud politseinike mälestusmärk on 1995. aasta Mäo tulistamisjuhtumis hukkunud kahele politseinikule pühendatud mälestusmärk, mis asub politseinike hukkumiskoha lähedal Järvamaal Mäo teeristi juures.
Mälestusmärk avati 1995. aastal. Mälestusmärgi autor on Vilen Künnapu.
Manuel Cardoso
Manuel Cardoso (ristitud 11. detsembril 1566 – 24. november 1650) oli Portugali helilooja ja organist. Koos Duarte Lobo ja João IV-ga esindas ta Portugali polüfoonia kuldaega.
Ei ole teada, et Cardoso oleks suguluses samanimelise vanema kaasaegse helilooja Manuel Cardosoga, kes avaldas 1575. aastal Leirias ladinakeelse muusikaraamatu.
Cardoso tööd põhinevad Palestrina polüfoonial ning on kirjutatud täpses ja rafineeritud stiilis, mis eirab barokkmuusika arengut mujal Euroopas. Tema stiilil on palju ühist Tomás Luis de Victoria omaga. Säilinud on kolm Cardoso missaraamatut; paljud ta tööd põhinevad kuningas João IV või Palestrina kirjutatud motettidel. Cardoso teoseid trükiti ohtralt, sageli aitas neid rahastada João IV. Paljud ta tööd, eriti keerukad polükoraalsed kompositsioonid, hävisid siiski Lissaboni maavärinas ja tulekahjus 1755. aastal.
Nädalategu
Nädalategu (ka: ordinaarne tegu) oli teoorjuse vorm, mille aeg ja maht nädalas olid fikseeritud, vahel poolaastate kaupa.
Nädala-rakmetegu, mille raames saadeti mõisa täisjõus mees koos hobuse või härjapaari ja rakendiga, tekkis Eestis teoorjuse levides 16. sajandil. Nädala-jalategu, kus mõisa saadeti naised või noorukid (nn vaimud) kujunes 17.–18. sajandil suvisest abiteost.
Enamasti oli nädalategu teoorjuse suurem osa, kuid 18. sajandi lõpust 19. sajandi alguseni oli Liivimaa mõisades sageli abiteol suurem roll.
Nädalateo maht
Luunja mõisa vakuraamatu andmeil oli Polla talu nädalategu 2,5 päeva. Aastaringne orjus jagunes kaheks: jüripäevast mihklipäevani hobusega 130 ja jalgsi 53 päeva, mihklipäevast jüripäevani hobusega 29 päeva. Sellele lisandus 24 vooripäeva ja loonusandam.
17. sajandil oli Tartumaal nädalateo maht väiksem kui mujal Liivimaal; samavõrd suurem oli seal abitegu, mis kattis mõisate jooksvaid vajadusi hooajatöödeks.
Jan Vapaavuori
Ta oli aastatel 2003–2015 Eduskunna liige. Aastatel 2012–2015 oli ta Soome majandusminister (nii Jyrki Kataineni kui ka Alexander Stubbi valitsuses. Aastatel 2007–2010 oli ta Soome eluasememinister Matti Vanhaneni teises valitsuses.
Septembrist 2015 kuni 2017 töötas ta Euroopa Investeerimispangas asedirektorina.
Tuhala kalmistu
Tuhala kalmistu, esialgse nimetusega Kata kalmistu, on kalmistu Kose kihelkonnas, praeguse haldusjaotuse järgi Kata külas Kose vallas. Kalmistu on muinsuskaitse all (kultuurimälestis nr 14409).
Kalmistu edelaosas asub esimese aastatuhande esimesest poolest pärit kivikalme (kultuurimälestis nr 18025 "Kivikalme") ja idaosas asub lohukivi (kultuurimälestis nr 17997 "Lohukivi").
Jaan Poska monument
Jaan Poska monument on Jaan Poska mälestusmärk Tallinnas Kadrioru pargis.
Monument avati 2016. aastal. Selle autorid on skulptor Elo Liiv ning arhitektid Pille Nool, Üllar Ambos ja Jiannis Lykouras.
Vetiku Suurjärv
pisi|Vetiku Suurjärv Lääne-Virumaal Vetiku Suurjärv (ka Suurjärv, Suur Vetiki järv) on järv Lääne-Viru maakonnas Vinni vallas Vetiku külas. Veekogu pindala on 4,3 ha. Veekogu kaldajoone pikkus on 1704 m.
Mohamed Simakan
Mohamed Simakan (sündinud 3. mail 2000 Marseilles) on Prantsusmaa jalgpallur, kes mängib kaitsjana Saksamaa kõrgliigaklubis RB Leipzig.
Ta alustas klubikarjääri Prantsusmaa klubis Strasbourg, millega liitus 2017. aastal. Klubi põhimeeskonnas debüteeris ta 25. juulil 2019 UEFA Euroopa Liiga eelringi mängus Iisraeli klubi Maccabi Haifa vastu. Prantsusmaa kõrgliigas debüteeris ta sama aasta 18. augustil mängus Reimsi vastu.
2021. aasta märtsis sõlmis ta viieaastase lepingu RB Leipzigiga.
Ta on Guinea päritolu.
Mirjam Mölder-Mikfelt
Viited
Välislingid
Karl von Sievers (1710–1774)
pisi|Georg Kaspar Prenner. Karl von Sieversi portree Krahv (alates 1760) Karl von Sievers (saksa keeles Karl Eduard Graf von Sievers auf Lagena und Waiwara, vene keeles Карл Ефимович Сиверс) oli Venemaa keisrinna Jelizaveta Petrovna ülemõuemarssal ja Venemaa Keisririigi sõjaväelane (kindral en chef). Baltisakslane, Vaivara mõisa ja Wendeni ordulinnuse omanik.
Colt Official Police
Colt Official Police (1927. aastani Colt Army Special) on Ameerika Ühendriikide revolver. Selles kasutatakse peamiselt padrunit .38 Special ning seda tootis Colt's Manufacturing Company. 1927. aastal muudeti relva nime, et see oleks paremini vastuvõetav politseiteenistustele, 1950. aastateks oli sellest saanud stereotüüpne politseirevolver. Offical Police'i kasutasid teises maailmasõjas nii Ameerika Ühendriigid kui ka muud liitlasriigid.
Tagavere vald
Tagavere vald (saksa keeles Tackfer) oli vald Läänemaal Lääne-Nigula kihelkonnas. Vald eksisteeris 1867–1890 ja siis liideti see vald Vidruka vallaga.
Anthe (kuu)
Anthe ehk Saturn XLIX (esialgne tähis S/2007 S 4) on Saturni kaaslane.
Ta on väga väike, umbes 2 km diameetriga ja ta orbiit paikneb Saturni kaaslaste Mimase ja Enceladuse orbiitide vahel.
Ta on saanud nime vanakreeka mütoloogiasse kuuluva Anthe järgi, kes oli titaan Alkyoneuse üks tütardest.
Saturni kaaslaste avastamise järjekorras on ta kuuekümnes, kauguselt planeedist Saturnist kaheteistkümnes.
Mühlberg (Brandenburg)
thumb|Mühlbergi vapp thumb|Kirik ja raekoda thumb|Mühlbergi paiknemine Saksamaal
Mühlberg on linn Elbe-Elsteri kreisis, Brandenburgi edelapiiril Saksamaal. Linn paikneb Elbe paremkaldal, umbes poolel teel Riesa (lõunas) ja Torgau (loodes) vahel. See asub umbes 60 km Leipzigist idas. Mühlbergi linnaosad (saksa Ortsteile) on Mühlberg, Altenau, Brottewitz, Fichtenberg, Koßdorf ja Martinskirchen.
Ajalugu
Mühlbergi varaseim ülestähendamine ürikutes on aastast 1230. Linn asutati liivasele saarele, kus Elbe voolas lossi kaitseks. Esineb arheoloogilisi tõendeid matuste kujul slaavi asustusest umbes aastast 600 pKr. Saksa-Rooma keisri Karl V väed alistasid Mühlbergi lahingus 24. aprillil 1547 Schmalkaldeni liidu. Aastatel 1939-1945 oli seal lähistel Teise maailmasõja sõjavangilaager (Stalag IV-B). Laagris viibis umbes 300 000 vangi ja umbes 3000, enamuses nõukogude sõdurid, surid seal. Pärast Teist maailmasõda kasutas laagrit nõukogude salateenistus NKVD (erilaager Nr. 1). Umbes 6700 NKVD 22 000 vangist maeti ühishaudadesse laagri lähistel. Mõlema laagri ohvritele on püstitatud memoriaal.
Kollatähn-pungsilm
Kollatähn-pungsilm (Notiophilus biguttatus) on mardikaliste seltsi kuuluv putukaliik.
Putukat on ka Eestis.
Koensüüm A
Koensüüm A (CoA, SHCoA, CoASH) on pantoteenhappest (B5-vitamiinist) saadud koensüüm. Koensüüm A atsetüülvormiks on atsetüül-CoA. See on inimkehas oluline nii kataboolsetes kui ka anaboolsetes protsessides.
Põltsamaa II maailmasõja matmispaik
Põltsamaa II maailmasõja matmispaik on Teise maailmasõja aegne matmispaik Põltsamaa kihelkonnas Viljandimaal, tänapäevase haldusjaotuse järgi Põltsamaa linnas Jõgeva maakonnas.
Matmispaik asub Põltsamaa kalmistu vana osa kirdekülje ja Uue-Põltsamaa mõisa kalmistu edelakülje vahel. Väidetavalt on sinna maetud II maailmasõjas Nõukogude poolel langenud sõjamehed. Hilisematel nimetahvlitel on 59 langenu nimed.
Eestis on see matmispaik on oma planeerimis- ja kujunemisloo tõttu erandlik. Harvaesinevalt poolringikujuline matmispaik oli osa Põltsamaa uue paraadtänava ja -haljasala 1945. aasta planeeringust.
Suurest sillast üle II maailmasõjas hävinenud alade oli kavandatud läbimurre Marja tänavale, millest oleks siis saanud Põltsamaa uus paraadpeatänav. Marja uuest esindustänavast idasse oli kavandatud suur paraadlik haljasala.
Praegune mälestusmärk püstitati matmispaigale 1947. aastal. Uue paraadtänava ja -haljasala muud osad jäid teostamata ning Põltsamaa kalmistu vana osa jäi hävitamata.
Matmispaik on 1997. aastast riiklik ajaloomälestis, sellel on ühine kaitsevöönd Põltsamaa kalmistu ja Uue-Põltsamaa mõisa kalmistuga.
Svjatoslav (Ševtšuk)
pisi|Svjatoslav (2011) Svjatoslav (ukraina keeles Святослав; kodanikunimega Святослав Шевчук Svjatoslav Ševtšuk; sündinud 5. mail 1970 Strõis) on 2011. aastast Ukraina Kreekakatoliku Kiriku patriarh.
Stepankõ (Pogrebõštše rajoon)
Stepankõ (ukraina keeles Степанки) on küla Ukrainas Vinnõtsja oblastis Pogrebõštše rajoonis. Elanike arv on 341. Pindala on 0,182 km².
Tazewelli maakond
thumb|Tazewelli maakonna kohtumaja Pekinis
Tazewelli maakond (Tazewell County) on maakond USA-s Illinoisi osariigis.
Maakonna halduskeskus on Pekin.
Maakonna pindala on 1704 km², millest 23 km² moodustab veepindala.
Elanike arv oli 2010. aasta rahvaloenduse järgi 135 394. Aastal 2000 oli elanike arv 128 485.
Ajalugu
Tazewelli maakond moodustati 31. jaanuaril 1827. aastal Peoria ja Fayette'i maakonna osadest. Maakond on saanud nime Virginia kuberneri Littleton Waller Tazewelli järgi.
Kliima
Madalaim kuu keskmine temperatuur jaanuaris on maakonna halduskeskuses Pekinis −10 °C (14 °F) ja kõrgeim juulis 30 °C (86 °F). Madalaim temperatuur on mõõdetud 1884. aasta jaanuaris −33 °C (−27 °F) ja kõrgeim temperatuur 1936. aasta juulis 45 °C (113 °F). Keskmine kuu sajuhulk varieerub 38 mm jaanuari ja mai 106 mm vahel.
Ihaste Ratsakeskus
Ihaste Ratsakeskus on ratsaspordiga tegelev keskus Tartus Ihastes aadressil Raeremmelga tänav 4.
Ulvi laugas
Ulvi laugas (ka Ulvi laugasjärv) on järv Lääne-Viru maakonnas Viru-Nigula vallas Samma külas. Veekogu pindala on 3,8 ha. Veekogu kaldajoone pikkus on 1121 m.
Tõrva Raadio
Esimest korda töötas Tõrva Raadio 2014. aasta augustis Tõrva tulepäevade raames 6.–10. augustini, raadio levis Tõrva linnas sagedusel 87,7 MHz.
Uulu Segakoor
Uulu Segakoor on Eesti segakoor.
Tõrva Raadio
Tõrva Raadio jõuluraadio oli eetris 22.–31. detsembrini 2014, see levis peaaegu kogu Valgamaal sagedusel 91,9 MHz. Saatejuhtidega programm oli eetris 10 päeva ja iga päev 18 tundi. Tõrva Raadio programm koosnes muusikast, uudistest, raadioteatrist, intervjuudest, mälumängusaatest, soovisaatest ja muusika erisaadetest.
Uulu Segakoor
Koor asutati 2011. aastal ja selle kodusaal on Uhlapere seltsimaja Uulus.
Tõrva Raadio
Raadiojaam asus Tõrva Avatud Noortekeskuses aadressil Spordi 1.
1. mail 2015 moodustas MTÜ Tõrva Noorte Liit Tõrva Raadio nõukogu, mille ülesandeks on koordineerida raadio tegevust, kinnitada raadio programmi eetriaeg, programm, meeskond ja valida peatoimetaja. 1. mail valiti peatoimetajaks Kaspar Metsar ja nõukogu esimeheks Karl Kirt. Ühtlasi otsustati, et raadio käivitub suvel, 27. juulist kuni 9. augustini 2015. Suvel 2015 jõudiski kahe nädala jooksul eetrisse Tõrva Raadio.
Uulu Segakoor
Koori dirigent on Annely Kuningas.
Tõrva Raadio
Pärast suvist Tõrva Raadiot 2015 otsustati käivitada ka talvine Tõrva Raadio 2015. Alates 31. detsembrist 2015 on Tõrva Raadio tunnuslauseks "Ühendades põlvkondi".
Kossakivka (Lõpovetsi rajoon)
Kossakivka (ukraina keeles Косаківка) on küla Ukrainas Vinnõtsja oblastis Lõpovetsi rajoonis. Elanike arv on 388. Pindala on 0,966 km².
Tõrva Raadio
2019. aasta septembris anti välja Tõrva Raadio esimese 10 hooaja raamat "Tõrva Raadio lood," mis võtab kokku Tõrva Raadio esimesed 5 tegutsemisaastat. Raamatu koostas endine peatoimetaja ja raadioliige Kaspar Metsar.
Uulu Segakoor
Infot Uulu Segakoori kohta saab aadressilt https://www.facebook.com/uulusegakoor
Tõrva Raadio
Ajalugu
2014. aasta kevadtalvel tegi Tõrva linna noortevolikogu koosolekul toonane Tõrva linnapea Maido Ruusmann ettepaneku, et noored lööksid Tõrva tulepäevade korraldamises kaasa. Mõttena tuli, et Tõrva Noortevolikogu kajastaks tulepäevade raames Tõrva linna sündmusi läbi raadiovahenduse. Inspiratsioon selleks tuli 1990. aastate keskpaigas tegutsenud Tõrvas olnud raadiost. Konkreetsete kokkulepete puudumise tõttu, jäid noored ootama, et linn korraldab kogu tehnilise poole. Kokkulepete puudumise tõttu alustasid noored ise asjaajamist ning Margo Metsoja ning ShowTech OÜ abil saadi vajalik tehnika ning Tehnilise Järelevalve Ametilt luba raadiot edastada, vaid mõned päevad enne tulepäevade algust. Raadio pidi eetrisse minema 6. augustil 2014, kuid alles 29. juulil tehti taotlus sagedusloa saamiseks. 5. augustil 2014 andis Tehnilise Järelevalve Amet loa. Stuudioruumideks kasutati kohviku Läti Saatkonna (endine Sameti maja) üleval olevaid ruume, kus noortel tuli eelnevalt palju koristada. Antenn sooviti paigaldada katusele, aga erinevatel põhjustel tuli selleks kasutada hoopis maja küljes asuvat valgustuslampi. Esimese raadio levi oli peamiselt Tõrva linnas ning see ulatus kuni Linna külani. Esimesena oli raadioeetris 6. augustil 2014 hommikul kell 8 praegune Eesti Kõrgema Lavakunstikooli tudeng Hardo Adamson.
Esimest raadiot vedasid eest Tõrva Noortevolikogu liikmed Karl Kirt, Sirli Pippar, Margo Metsoja, Triin Jaansalu, Hardo Adamson ja Romet Piller. Nende ümber hakkas kogunema teisigi vabatahtlikke, kes tegutsesid reporteritena või niisama abilistena. Esimeseks peatoimetajaks sai Sirli Pippar. Täpsemat raadio struktuuri sel hetkel veel ei olnud.